วันอังคารที่ 8 มิถุนายน 2564
สกัดโควิดลามโรงงาน ก.อุตฯ ขอความร่วมมือโรงงานตรวจประเมินตนเองผ่านแพลตฟอร์มออนไลน์ Thai Stop Covid Plus และ Thai Save Thai ทุกโรงต้องใช้ภายในสิ้นเดือนนี้ !
สกัดโควิดลามโรงงาน ก.อุตฯ ขอความร่วมมือโรงงานตรวจประเมินตนเองผ่านแพลตฟอร์มออนไลน์ Thai Stop Covid Plus และ Thai Save Thai ทุกโรงต้องใช้ภายในสิ้นเดือนนี้ !
นายกอบชัยสังสิทธิสวัสดิ์ปลัดกระทรวงอุตสาหกรรมเปิดเผยว่ากระทรวงอุตสาหกรรมได้รับมอบหมายจากที่ประชุมศูนย์ปฏิบัติการศูนย์บริหารสถานการณ์โควิด-19 (ศปก.ศบค.)ให้เป็นเจ้าภาพหลักขับเคลื่อนมาตรการป้องกันและควบคุมการแพร่กระจายของเชื้อไวรัสโคโรนา2019ในสถานประกอบกิจการโรงงานด้วยการประชาสัมพันธ์และขอความร่วมมือโรงงานกว่า60,000โรงทั่วประเทศดำเนินการตามมาตรการป้องกันและควบคุมการแพร่กระจายเชื้อไวรัสโคโรนา2019ในสถานประกอบกิจการโรงงาน(Good Factory Practice : GFP)ของสาธารณสุขโดยประเมินตนเองผ่านแพลตฟอร์มออนไลน์Thai Stop Covid Plusทุกสองสัปดาห์และให้พนักงานประเมินด้วยThai Save Thaiก่อนเข้าปฏิบัติงานตั้งเป้าให้โรงงานทุกแห่งดำเนินการภายใน30มิถุนายนนี้!
“ปัจจุบันพบผู้ติดเชื้อเป็นกลุ่มก้อนในแรงงานภาคอุตสาหกรรมทำให้ต้องหยุดประกอบกิจการ
ส่งผลกระทบโดยตรงต่อผู้ประกอบกิจการโรงงานและเศรษฐกิจในภาพรวมของประเทศซึ่งศบค.ได้มอบหมายให้กระทรวงอุตสาหกรรมเป็นเจ้าภาพในการควบคุมและป้องกันโรคโควิด-19ในสถานประกอบกิจการโรงงานผมจึงสั่งการเร่งด่วนให้อธิบดีกรมโรงงานอุตสาหกรรมผู้ว่าการการนิคมอุตสาหกรรมแห่งประเทศไทยและอุตสาหกรรมจังหวัดทุกจังหวัดแจ้งขอความร่วมมือสถานประกอบการดำเนินการประเมินตนเองตามแนวทางของกระทรวงสาธารณสุขโดยใช้แพลตฟอร์มออนไลน์ที่กรมอนามัยกระทรวงสาธารณสุขได้พัฒนาขึ้นได้แก่Thai Stop Covid Plusซึ่งเป็นข้อแนะนำทางด้านสาธารณสุขในการป้องกันการแพร่ระบาดฯประกอบด้วยมาตรการ/แนวทางปฏิบัติสำหรับผู้ประกอบการผู้ปฏิบัติงานและแนวทางการปฏิบัติกรณีพบผู้ติดเชื้อซึ่งผู้ประกอบการต้องประเมินตนเองอย่างน้อยทุก2สัปดาห์ในส่วนของพนักงานทุกคน ต้องประเมินตนเองโดยใช้แพลตฟอร์มThai Save Thaiซึ่งยกระดับ          การคัดกรองคนก่อนเข้าโรงงานอย่างเข้มงวดเพื่อป้องกันผู้มีความเสี่ยงไม่ให้เข้ามาปฏิบัติงานและแพร่เชื้อในสถานประกอบการรวมทั้งการสนับสนุนให้พนักงานสมัครใจเข้าร่วมโครงการ“ก้าวท้าใจ”ด้วยการออกกำลังกาย         ในรูปแบบต่างๆเพื่อให้สุขภาพแข็งแรงและมีภูมิต้านทานโรค
โดยกระทรวงอุตสาหกรรมได้ส่งหนังสือด่วนที่สุดแจ้งไปยังผู้ประกอบการและให้หน่วยงานในสังกัดทั้งสามติดตามการดำเนินการของสถานประกอบการซึ่งตั้งเป้าหมายสำหรับโรงงานขนาดใหญ่คนงานตั้งแต่200คนขึ้นไป(จำนวน3,304โรง)ต้องทำการประเมินตนเองผ่านแพลตฟอร์มThai Stop Covid PlusและThai Save Thaiให้แล้วเสร็จภายในวันที่15มิถุนายน2564และโรงงานทั้งหมด(ประมาณ64,000โรง)ภายในวันที่30มิถุนายน2564 ซึ่งขณะนี้มีโรงงานเข้าสู่ระบบทำการประเมินแล้วประมาณร้อยละ20เท่านั้นหากโรงงานใดไม่ให้ความร่วมมืออาจจะมีการพิจารณาบทลงโทษต่อไปซึ่งอยู่ระหว่างประชุมหารือ”นายกอบชัยกล่าว
ด้านนายเดชาจาตุธนานันนท์ผู้ตรวจราชการกระทรวงอุตสาหกรรมในฐานะหัวหน้าศูนย์บริหารสถานการณ์วิกฤตกระทรวงอุตสาหกรรมกล่าวเพิ่มเติมว่าระบบดังกล่าวจะเป็นเช็กลิสต์ข้อแนะนำออนไลน์เพื่อให้ผู้ประกอบการและพนักงานทุกคนประเมินและจัดการความเสี่ยงโรงงานจะได้เรียนรู้วิธีการป้องกันการระบาดของโรคติดเชื้อไวรัสโคโรนา2019การจัดการอนามัยสิ่งแวดล้อมและมาตรการเสริมอื่นๆรวมทั้งข้อแนะนำหากพบผู้ติดเชื้อต้องทำอย่างไรตลอดจนคำแนะนำในการกักตัวเพื่อทำให้ทราบว่ามาตรการที่ดำเนินการอยู่ของแต่ละโรงงานผ่านหรือไม่ผ่านเกณฑ์มาตรฐานของสาธารณสุขประโยชน์ที่ผู้ประกอบการจะได้รับ คือการปรับตัวสู่การทำงานวิถีใหม่(New Normal)เพื่อให้โรงงานปลอดโควิดพนักงานปลอดภัยขณะที่ภาครัฐเองก็มีข้อมูลในการกำกับดูแล(Monitor)ซึ่งหน่วยงานภาครัฐที่เกี่ยวข้องจะแลกเปลี่ยนข้อมูลและใช้ประโยชน์ในข้อมูลร่วมกันทั้งกระทรวงสาธารณสุขกระทรวงอุตสาหกรรมและกระทรวงแรงงาน
ทั้งนี้โรงงานที่ประเมินผ่านแฟลตฟอร์มThai Stop Covid Plusแล้วมีคะแนนต่ำกว่าเกณฑ์ที่กำหนดจะมีทีมตรวจประเมินของรัฐเข้าไปช่วยเหลือโดยกระทรวงฯจะร่วมมือกับหน่วยงานที่เกี่ยวข้องในพื้นที่เช่นจังหวัดสวัสดิการและคุ้มครองแรงงานจังหวัดและสาธารณสุขจังหวัดลงพื้นที่ตรวจเยี่ยมเพื่อสนับสนุนโรงงานให้ผ่านเกณฑ์ฯต่อไปอย่างไรก็ตามหากพบพนักงานติดเชื้อโรงงานจะต้องดำเนินการตรวจหาเชื้อเชิงรุกแยกผู้ติดเชื้อไปรักษาและผู้ใกล้ชิดต้องกักตัวและหากโรงงานใดพบมีการติดเชื้อมากกว่า10%จะคงยังใช้หลักการBubble & Seal (โรงงานจัดหาที่พักให้อยู่ในสถานที่ที่กำหนดและให้โรงงานจัดหาที่พักให้พนักงานอยู่ภายในโรงงานเพื่อสามารถควบคุมโรคจนกว่าสถานการณ์ การติดเชื้อกลับสู่ปกติ)และสั่งปิดโรงงานเพื่อควบคุมเชื้อโควิด-19ไม่ให้ออกสู่สังคมภายนอกเช่นเดียวกับเคสที่ได้ดำเนินการที่ผ่านมามั่นใจว่ามาตรการที่ศบค.มอบหมายให้กระทรวงฯมาช่วยขับเคลื่อนจะสามารถลดการแพร่ระบาดของเชื้อโควิด-19ในโรงงานอุตสาหกรรมได้